Drevernos tiltas

Drevernos tiltas – kelių tiltas Drevernoje, Klaipėdos rajone, nutiestas per Drevernos upę prie jos santakos su Karaliaus Vilhelmo kanalu, stovintis kanalo tarpsnyje tarp Klišių ir Jokšų tiltų. Šiuolaikiniu gelžbetoniniu tiltu praeina kelias  (Dzūkų gatvė).Drevernos tiltas maps.ltDrevernos tiltas Google Street View

Drevernos upė yra svarbi jungiamoji grandis tarp Kuršių marių ir Karaliaus Vilhelmo kanalo. Susisiekimą šiuo vandens keliu riboja esamas siauras Drevernos šliuzas: čia gali praplaukti tik laivai, kurių plotis ne didesnis kaip 3,30 m.Priimtas sprendimas dėl naujo šliuzo Drevernos upės senvagėje ve.lt 2023-02-14 Dar palyginti neseniai laivininkams teko saugotis šalia tilto kyšojusių senųjų medinių polių. Kliūčių šalinimu šalia tilto ir akvatorijoje tarp tilto bei kanalo užsiimta apie 2016 m. pagal parengtą darbų projektą. Siekiant užtikrinti saugią laivybą, polių liekanos turėjo būti ištrauktos ir pašalintos iš upės dugno.Karaliaus Vilhelmo kanalo valymo darbų ir seklumų šalinimo ties Lankupių šliuzu darbų pirkimas. Techninės užduoties 2 priedas. Drevernos upė eviesiejipirkimai.lt

Šiuolaikinis tiltas apie 72 m ilgio, sijinis, nutiestos dvi eismo juostos su abiem šalitilčiais pėstiesiems. Perdanga sudėta iš tėjinio skerspjūvio gelžbetoninių sijų, atremtų į kolonines atramas. Jas sudaro apvalių kolonų poros, viršuje apjungtos kintamo skersmens rygeliais.

 Istorija 

Iškasus Vilhelmo kanalą, Dreverna tapo svarbiu vandens kelių kryžkelės objektu, nes tik pro ją vienintele kanalo atšaka buvo galima patekti į Kuršių marias. Ties šia kryžkele buvo pastatyta kanalo prievaizdo sodyba, turėjusi ir muitinės statusą. Šiauriniame krante šalia tilto išlikęs rekonstruotas kanalo prižiūrėtojo sodybos namas Dzūkų g. 21. Praeityje stovėjęs Drevernos tiltas buvo beveik dvigubai ilgesnis už Vilhelmo kanalo tiltus.„Memeler Dampfboot“. Unsere Haffdörfer. Drawohnen memel.klavb.lt 2004, Seite 134 

Senasis tiltas išlikęs senųjų vietos gyventojų pasakojimuose. Viena jų – garsaus Drevernos laivadirbio Jono Gižo anūkė Ruta Lipka (g. 1935 m.), vaikystę praleidusi Drevernoje. Pasak pateikėjos, Drevernos upės tiltas, šalia kurio ši upė susijungia su Vilhelmo kanalu, buvo sugriautas II pasaulinio karo pabaigoje. Tiltas neatlaikė ant jo užvažiavusio vokiečių tanko ir sugriuvo. Kartu į upės dugną  nugarmėjo ir tankas. Šį įvykį
patvirtino kita pateikėja Vida Rasinckaitė Šimkevičienė (g. 1941 m.), teigusi, jog tik po kiek metų tiltą atstačius, tankas su kareivių palaikais, „apkramtytais žuvų“, buvo ištrauktas iš Drevernos upės dugno. Tikėtina, jog susiklosčius tokiai situacijai, kuomet tankas su tilto konstrukcijomis gulėjo upės dugne, praplaukimas iš Drevernos upės į kanalą buvo sudėtingas.Karaliaus	Vilhelmo	kanalo	lyginamoji	analizė: santykis su krašto praeitimi ir dabartimi. Sovietmetis: Klaipėdos kanalas ir vandenvietė gargzdumuziejus.lt

 Šaltiniai 

 Nuorodos 

 Lietuva senose fotografijose. Dreverna 1967 m. Fone - senasis Drevernos tiltas facebook.com
 Historische Messtischblätter (TK25) + Luftbilder susudata.de (istorinis žemėlapis)
 2 priedas. Tiltas per Drevernos upę miestai.net, #36

Kategorija:Klaipėdos rajono tiltai
Kategorija:Lietuvos sijiniai tiltai
Kategorija:Dreverna